# data[].attributes.body
Aquesta setmana he pogut observar una petita part verda de la mongeta, espero que aquest canvi signifiqui que ha començat el seu procés de germinació. He decidit no regar-la cada dia, ja que molts cops notava que la terra ja estava humida i em feia por ofegar la planta. Penso que aquest canvi ha ajudat al seu creixement.

Responent a la hipòtesi de la setmana passada, penso que he acertat, les companyes que han plantat la mongeta en cotó han tingut un desenvolupament molt més ràpid que les companyes que ho hem fet directament amb terra.

# data[].attributes.body
Encara que sembli la mateixa fotografia de la setmana anterior, lamentablement ha passat una setmana des de que vaig plantar la mongeta i sembla que no hi ha hagut cap canvi visible.

Responent a la hipòtesi que me vaig fer la setmana, sembla que la manca de desenvolupament de la mongeta pot indicar que encara necessita més temps per començar a créixer, o que les condicions de la temperatura, humitat o llum no han estat del tot adequades. Continuaré observant durant els propers dies per comprovar si finalment comença la germinació.

La meva hipòtesi d'aquesta setmana és que si he plantat la mongeta directament en terra en comptes de fer-ho en cotó, el procés de germinació serà molt més lent.

# data[].attributes.body
Avui dia 23 de setembre les meves companyes i jo hem plantat la mongeta a les 15:30h.

En el meu cas he plantat la meva mongeta en un test amb terra, el qual he foredat perquè l'aigua no ofegui la mongeta. El meu objectiu en aquesta fase és observar i cuidar el creixement incial de la mongeta, assegurant que tingui les condicions adequades de terra, aigua i llum per fomentar el seu desenvolupament.

La meva primera hipòtesi en aquest experiment és que si la temperatura es manté càlida durant els primers dies després de plantar la mongeta, aquesta germinarà abans que si fes fred.

# data[].attributes.body
La meva hipòtesi de la setmana passada no va ser certa, ja que l'endemà es van poder observar canvis en la llavor fins que al segon dia va començar a sortir la primera arrel.

Una setmana després, la llavor ha germinat i ha desenvolupat les arrels que s'expandeixen pel cotó. Semblen estar dèbils i el color és una mica marró. S’observa el tall que ha crescut  i fa una mida de 6 centímetres, encara és fràgil i prim, però indica un creixement actiu.

L’ambient humit del cotó ha afavorit l’aparició de les arrels i l’inici del tall i les primeres fulles tot i que encara no té un suport sòlid, fet que pot limitar el seu creixement.

És el moment de trasplantar-la a un test amb terra adequada perquè pugui alimentar-se, ho he fet a les 20:30 h (la planta havia crescut 2 cm més).

# data[].attributes.body
El 23 de setembre a les 15:30 h vaig plantar la meva mongeta.

La mongeta està col·locada en un got de vidre sobre cotó humit. El cotó manté la humitat necessària per accelerar i permetre la germinació.  L’objectiu en aquesta fase és garantir que la mongeta rebi la suficient aigua i oxigen, pel fet que el cotó no aporta nutrients tot i que facilita l’observació de l’inici de creixement.

Amb això la meva hipòtesi és que els canvis biològics es començaran a veure a partir del tercer dia.

# data[].attributes.body
En l’observació d’aquesta setmana, la planta mostra un creixement notable respecte a l’anterior anàlisi. La llavor ha completat la germinació i presenta un tall d’aproximadament 30 centímetres, tot i que és prim, la planta es manté dreta i estable , fet que mostra que les arrels s’han adaptat al nou medi amb terra que li ofereix els nutrients.  S’observa un color verd intens que indica que rep la llum necessària per poder fer la fotosíntesi correctament. Les fulles han desenvolupat una forma més definida i de fet s’identifiquen nous brots d’altres fulles en creixement.

En general, el resultat d’aquesta setmana confirma que la planta s’està desenvolupant correctament, per aquest motiu crec que a l’observació de la setmana vinent la planta continuarà creixent i potser creixeran flors.

# data[].attributes.body
El dia 23 de setembre a les 15:30h vaig plantar la meva mongeta. Degut a la organització del grup jo vaig plantar la mongeta a partir de cotó, per així veure si hi ha diferència amb el punt de partida de terra o bé la planta es desenvolupa igual. El meu objectiu és fer un seguiment responsable i una bona observació de llavor fer generar un millor aprenentatge, de fet vaig investigar i el cotó és un material molt adequat per aquesta germinació ja que manté la humitat sense ofegar la llavor. Ara bé, he col·locat el got de vidre al costat d’una finestra perquè així rebi llum natural sense cremar-se amb el sol.

Crec que trigarà una mica en sortir perquè crec que hi ha massa cotó i encara ha de trencar la mongeta i treure arrels, per tant la meva primera hipòtesis es que fins la setmana vinent no observaré cap canvi.

# data[].attributes.body
Aquesta segona setmana s’aprecien molts canvis notables, en primer lloc la mongeta ha trencat i per tant la llavor ja ha germinat, com a fet a destacar m’agradaria parlar sobre les arrels, m’ha sorprès molt el gran tamany que han desenvolupat i lo asombròs que resulta la capacitat d’adaptació d’una planta, ja que tot i que no s’aprecia en la imatge, les arrels donen la volta el got i están completament entrellaçades amb el cotó. Plantar la mongeta en cotó considero que ha accelerat el procès, ja que tot i fer un informe setmanal, el meu grup ha mantingut un seguiment intern però diari de les llavors i les meves companyes que han emprat terra, no han vist cap avanç, també cal dir que el cotó facilita la visibilitat daquesta germinació així que, potser les mongetes de les meves companyes han germinat però encara no han pogut sortir a la superfície.

La hipòtesis que vaig realitzar la setmana passada ha estat gairabé encertada, si be és cert que no ha trigat exactament una setmana en sortir però va ser pràcticament d’un dia a un altre, el procès ha estat molt ràpid.

Com a hipotèsis per la setmana vinent esmentaria que segurament l’avanç de la planta serà molt notable i per tant crec que ja hauré de transplantar-la a terra per facilitar el seu creixement.

# data[].attributes.body
Aquesta tercera setmana es veuen canvis significatius en la mongeta, la hipotèsis que vaig realitzar la anterior sessió ha estat encertada, de fet vaig transplantat la mongeta el dia 10/10, dos dies després de fer la relfexió. Sota la meva experiència diria que transplantar la llavor ha estat dificíl ja que les llavors estaven molt embolicades en el cotó i tot i utilitzar aigua alguna llavor es va trencar, eres fines i de color blanquinós, semblaven dèbils però la majoria van aguantar molt bé.

Ara bé, de manera visual s’observa com el tall està ferm, de color verd i amb fulles formades. Crec que aquest canvi d’estança de la mongeta ha estat necessari per així afavorir el seu creixement i permetre a la planta desenvolupar-se de manera òptima. El test encara es troba al costat de la finestra però ara intento que no li doni tant d’aire que aquests dies està fent fred i potser es negatiu pel seu creixement.

M’agradaria afegir que amb el canvi d’estança se m’ha presentat una nova dificultat, mantenir la planta ben hidratada. El cotó mantenia la humitat però la terra absorbeix més ràpidament l’aigua i és necessària una major atenció i cura de la llavor. Com a hipòtesis, malauradament crec que la planta no avançarà molt més ja que van dies que la terra es seca molt ràpidament i crec que això es manfiestarà de manera negativa en pocs dies.

# data[].attributes.body
Avui, 23 de setembre del 2025, a les 15.30 he plantat la meva mongeta alhora que les meves companyes, tot i que cadascuna l’ha plantat a casa seva, en una situació geogràfica i climàtica diferent.

Dues ho hem fet en terra, i dues en cotó, per a veure les diferències entre aquestes variables.

Penso que si la deixo al balcó, on l’he deixat, en un punt on li toca el sol durant aproximadament 5 hores al dia, i la vaig regant diàriament, la mongeta podrà créixer sense problemes, i una vegada hagin sortit les arrels, ho canviaré a un test.

La meva hipòtesi és que creixerà, però que no es veurà immediatament fel fet que la sorra ho taparà.

# data[].attributes.body
Ja ha passat una setmana i no es veu cap canvi en el test. Fa dos dies em vaig passar una mica amb l’aigua i vaig haver de buidar el test de vidre, per això he estat dos dies sense regar-la. La meva mongeta no ha crescut, però les de les meves companyes que l’han plantat en cotó sí.

La meva hipòtesi és que el cotó manté més la humitat i la transmet d’una manera més directa, i que per això en terra triga més en créixer.

M’esperaré a traspassar-ho a un test fins que vegi algun canvi.

# data[].attributes.body
De moment continuo sense observar cap canvi en la mongeta. Les mongetes de les meves companyes que l’han plantat en cotó han crescut molt, i per això, malauradament, penso que no creixerà. La rego diàriament a la mateixa hora i no l’he canviat de posició, però encara no he vist cap canvi.

La meva hipòtesi és que si en una setmana no ha crescut, vol dir que realment hi ha algun factor que ha fallat tant en la plantació de la mongeta com en les variables que l’acompanyen, i, per tant, no creixerà.

# data[].attributes.body
Aquesta quarta setmana, malauradament la mongeta ha aparegut seca, la hipotèsis que vaig realitzar la anterior sessió ha estat encertada i tot i que vull investigar una mica més a fons sobre les possibles raons per les quals la mongeta ha pogut patir aquesta situació, de primera mà crec que no he regat lo suficient, acostumada al cotó, i la terra s’ha secat, com a conseqüència la planta també.

Tot i que encara es pot observar el tall ferm i de color verd, les fulles es troben completament arrugades i seques.

La dificultat que trobo ara és investigar si encara està viva, i si és el cas, com puc fer que millori. Com a hipòtesis, si sóc positiva crec que podré trobar alguna solució i crec que viurà un temps més.

# data[].attributes.body
Aquesta cinquena setmana finalment la mongeta no ha pogut aguantar més, la hipotèsis que vaig realitzar la anterior sessió no ha estat encertada, si ben és cert que vaig investigar i segons Internet la planta estava seca però encara viva, per tant vaig tallar les fulles però no va aguantar gaire.

Els primers dies després de tallar les fulles seques vaig observar com creixen els brots però el desenvolupament de la planta es va estancar al poc més de 3 dies.

La planta ja no té força per mantenir-se ferma i s’ha deixat caure totalment, tot i mantenir encara el color verdós, la planta no té vida, o almenys forçes de continuar.

Em sap greu ja que no deixa de ser un èsser humà però m’ha semblat un projecte molt interessant i és una experiència molt enriquidora tant per infants com per adults.

# data[].attributes.body
La planta mostra un creixement notable respecte a la setmana passada, aproximadament 51 centímetres. La tija té una estructura prima i flexible i es detecta la necessitat de tenir un suport com ara un pal per ajudar-la a mantenir-se estable i evitar que es doblegui pel seu propi pes, especialment si continua creixent a aquest ritme. Les fulles presenten un color verd clar i saludable, amb una forma ben definida i una mida més gran que en observacions anteriors. De fet, a la part superior s'hi poden observar nous brots i fulles joves en procés de desenvolupament, la qual cosa mostra una activitat de creixement activa. És probable que en les setmanes vinents es continuï observant un allargament de la tija i la formació de noves fulles o flors.

# data[].attributes.body
En aquesta observació s'aprecia que la planta ha patit un petit incident durant la setmana, ja que la tija principal s'ha arribat a trencar pel que ha estat necessari col·locar un pal de suport per ajudar-la a mantenir-se dreta i estable. La part superior es va trencar l'he tallada de manera que ara la planta presenta una estructura més curta. Tot i que aquest contratemps, la planta manté el color verd, cosa que informa que encara conserva la seva vitalitat i que el procés de fotosíntesi continua actiu. Malgrat que les fulles tenen un aspecte lleugerament més sec i menys brillant que anteriorment. No és segur si la planta reprendrà el seu desenvolupament o si el tall impedirà l'aparició de nous brots, però de moment el seu aspecte indica que encara hi ha possibilitats de recuperació.

# data[].attributes.body
Aquesta setmana he resolt la hipòtesi anterior, ja que s'ha pogut comprovar que tot i el trencament de la tija principal, la planta mostra signes clars de recuperació i adaptació. Tot i que no ha augmentat en alçada, es pot apreciar l'aparició de petits cabdells florals que indiquen l'inici del procés de floració. La planta ha redistribuït la seva energia cap a altres parts del seu organisme, compensant la pèrdua. Les fulles mantenen un color verd intens fet que verifica la vitalitat d'aquesta. Segurament la següent setmana ja haurà florit.

# data[].attributes.body
A l'observació de la setmana 7 he pogut identificar un canvi significatiu en l'estat de la planta. Tot i que continua mantenint el creixement vertical gràcies al pal, la tija mostra un desenvolupament feble i allargat, fet que indica que la planta està buscant més llum. La fulla superior s'ha assecat completament i presenta un color marró groc sec, la qual cosa confirma que aquesta part ja no és funcional. En canvi, les fulles interiors conserven un to verd i encara mostren activitat, però amb menys intensitat. A més a més, al llarg de la setmana han aparegut diverses flors blanques petites que s'han anat assecant. No obstant es pot identificar un primer fruit en formació el qual penja a la part superior dreta, just sota una de les fulles més joves. Aquest fet verifica que la planta ha entrat en el seu cicle reproductiu.